CELEX: 62015CN0559
Language: hr
Date: 2015-11-03 00:00:00
Title: Predmet C-559/15: Zahtjev za prethodnu odluku koji je 3. studenoga 2015. uputio Consiglio di Stato (Italija) – Onix Asigurări SA protiv Istituto per la Vigilanza Sulle Assicurazioni (Ivass)

1.2.2016   
            
            
               HR
            
            
               Službeni list Europske unije
            
            
               C 38/22
            
         Zahtjev za prethodnu odluku koji je 3. studenoga 2015. uputio Consiglio di Stato (Italija) – Onix Asigurări SA protiv Istituto per la Vigilanza Sulle Assicurazioni (Ivass)
   (Predmet C-559/15)
   (2016/C 038/33)
   Jezik postupka: talijanski
   
      Sud koji je uputio zahtjev
   
   Consiglio di Stato
   
      Stranke glavnog postupka
   
   
      Tužitelj: Onix Asigurări SA
   
      Tuženik: Istituto per la Vigilanza Sulle Assicurazioni (Ivass)
   
      Prethodno pitanje
   
   Protivi li se pravo Zajednice, posebno članak 40. stavak 6. Direktive 92/49/EEZ (1), točka 5. Interpretativne komunikacije Komisije 2000/C/43/03 i načelo Zajednice o nadzoru matične države, tumačenju (kao što je tumačenje članka 193. stavka 4. Zakonika o privatnim osiguranjima, koji je potvrđen Zakonodavnom uredbom br. 209. od 7. rujna 2005. i s kojim se ovaj sud slaže), prema kojemu nadzorno tijelo države domaćina na čijem području djeluje osiguravatelj na temelju slobode pružanja usluga može, hitno i radi zaštite interesa osiguranika i osoba koje su ovlaštene na usluge osiguranja, poduzeti mjere zabrane, koje se posebno odnose na zabranu sklapanja novih ugovora na području države domaćina, koje se temelje na diskrecijskoj ocjeni o navodno neispunjenju subjektivnog preduvjeta, koji je postojao od početka ili koji je naknadno nastao i koji je predviđen radi izdavanja odobrenja za obavljanje djelatnosti osiguranja, odnosno zahtjeva o ugledu?
   
      (1)  Direktiva Vijeća 92/49/EEZ od 18. lipnja 1992. o usklađivanju zakona i drugih propisa koji se odnose na izravno osiguranje osim životnog osiguranja te kojom se izmjenjuje Direktiva 73/239/EEZ i Direktiva 88/357/EEZ (Treća direktiva o neživotnom osiguranju) (SL L 228, str. 1.) (SL, posebno izdanje na hrvatskom jeziku, poglavlje 6., svezak 9., str. 30.).